CELEX: 22017D1179
Language: sk
Date: 2017-06-16 00:00:00
Title: Rozhodnutie Spoločného výboru zriadeného na základe Dohody o vzájomnom uznávaní medzi Európskym spoločenstvom a Kanadou č. 1/2017 zo 16. júna 2017, ktoré sa týka zaradenia orgánov posudzovania zhody do sektorovej prílohy o koncových telekomunikačných zariadeniach, zariadeniach informačných technológií a rádiových vysielačoch [2017/1179]

1.7.2017   
            
            
               SK
            
            
               Úradný vestník Európskej únie
            
            
               L 170/103
            
         ROZHODNUTIE SPOLOČNÉHO VÝBORU ZRIADENÉHO NA ZÁKLADE DOHODY O VZÁJOMNOM UZNÁVANÍ MEDZI EURÓPSKYM SPOLOČENSTVOM A KANADOU č. 1/2017
   zo 16. júna 2017,
   ktoré sa týka zaradenia orgánov posudzovania zhody do sektorovej prílohy o koncových telekomunikačných zariadeniach, zariadeniach informačných technológií a rádiových vysielačoch [2017/1179]
   SPOLOČNÝ VÝBOR,
   so zreteľom na Dohodu o vzájomnom uznávaní medzi Európskym spoločenstvom a Kanadou, a najmä na jej články VII a XI,
   keďže Spoločný výbor má prijať rozhodnutie o zaradení orgánu, resp. orgánov posudzovania zhody do sektorovej prílohy,
   ROZHODOL TAKTO:
   
               1.
            
            
               Orgány posudzovania zhody uvedené v dodatku A sa dopĺňajú do zoznamu orgánov posudzovania zhody v dodatku 4 k sektorovej prílohe o koncových telekomunikačných zariadeniach, zariadeniach informačných technológií a rádiových vysielačoch.
            
         
               2.
            
            
               Zmluvné strany sa dohodli na špecifickom rozsahu zaradenia orgánov posudzovania zhody uvedených v dodatku A do uvedeného zoznamu, pokiaľ ide o výrobky a postupy posudzovania zhody, a tento rozsah budú zachovávať.
            
         
      Toto rozhodnutie, vyhotovené v dvoch exemplároch, podpisujú zástupcovia spoločného výboru, ktorí sú oprávnení konať v mene zmluvných strán na účely zmeny dodatkov k sektorovej prílohe k dohode, ktorá sa týka koncových telekomunikačných zariadení, zariadení informačných technológií a rádiových vysielačov. Toto rozhodnutie nadobúda účinnosť dňom posledného podpisu.
      Podpísané v Ottawe 30. mája 2017
      
         Claude BEAUDOIN
         
            Za Kanadu
         
      
      Podpísané v Bruseli 16. júna 2017
      
         Ignacio IRUARRIZAGA
         
            Za Európsku úniu
         
      
   
   
      DODATOK A
      
         Orgány posudzovania zhody EÚ doplnené do zoznamu orgánov posudzovania zhody v dodatku 4 k sektorovej prílohe o koncových telekomunikačných zariadeniach, zariadeniach informačných technológií a rádiových vysielačoch
      
      
                  
                              Element Materials Technology Warwick Ltd
                           
                        
                              Rothwell Road
                           
                        
                              Warwick
                           
                        
                              CV34 5JX
                           
                        
                              SPOJENÉ KRÁĽOVSTVO
                           
                        
                              AT4 Wireless S.A.U (1).
                           
                        
                              Parque Tecnológico de Andalucía
                           
                        
                              C/Severo Ochoa 2 y 6
                           
                        
                              29590 Málaga
                           
                        
                              ŠPANIELSKO
                           
                        
            
         (1)  Dňa 3. apríla 2017 sa názov AT4 wireless SAU zmenil na DEKRA Testing & Certification SAU.